**ОСНОВНО УЧИЛИЩЕ “ЛЮБЕН КАРАВЕЛОВ” СВИЛЕНГРАД**

**ул.”Хан Аспарух” №50, тел.0379/73154, e-mail: info-2605003@edu.mon.bg**

**Утвърждавам:**

**Директор:…………………………**

**Стефан Каймаков**

**ПЛАН ЗА ПРОТИВОДЕЙСТВИЕ НА ТЕРОРИЗМА В ОУ „ЛЮБЕН КАРАВЕЛОВ“, ГР. СВИЛЕНГРАД ЗА УЧЕБНАТА 2023/2024 ГОДИНА**

 Балканите станаха обект на подчертан интерес от страна на международни терористични структури като елемент от наблюдавания общ ръст на тероризма в световен мащаб. Въпреки тенденцията на постепенно стабилизиране, регионът остава критична зона по отношение на сигурността в Югоизточна Европа и на континента. Налице са комплекс от рискове, свързани с проблеми на държавността, етническо и религиозно противопоставяне, високо ниво на организирана престъпност и корупция, нелегален трафик на хора-особено в последните две години, оръжие, наркотици, хора и др. Представлявайки интегрална част от региона, Република България не прави изключение. Активното участие на страната ни в световната антитерористична коалиция и наличието на български контингенти в различни кризисни точки по света прави България потенциален обект на терористични действия. Основната опасност от организиране и осъществяване на терористичен акт на територията на страната остават евентуални действия на отделни лица, групи и организации, български или чужди граждани, или радикални елементи, проникнали по каналите за нелегална миграция. Въпреки липсата на непосредствена терористична заплаха, съществуват вътрешни фактори, които създават предпоставки за нейното възникване.Показателно в това отношение е случилото се на летище „Сарафово” през месец Юли 2012г.

\* \* \*

Настоящият план за противодействие на тероризма в ОУ „Любен Каравелов“ гр.Свиленград ,общ. Хасково предвижда комплекс от мерки, фокусирани върху превенцията и защитата от терористични заплахи, и е съобразен с изискванията на МОН.

**ОСНОВНИ ЦЕЛИ**

• Недопускане извършването на терористични действия на територията на училището, както и срещу всички негови служители и работници.

• Предотвратяване проникването и противодействие на влиянието на радикални идеи и на техните разпространители сред групи и общности на територията на училището като база за привличане на терористи.

• Подобряване организацията на дейността на училището с цел ефективно противодействие на използваните от международните терористични организации методи и средства, целящи унищожаването на голям брой хора.

• Защита на персонала и учениците и ограничаване на ефекта от евентуални терористични действия.

**I. ОРГАНИЗАЦИОННИ МЕРКИ**

1. Изготвяне на план за повишаване на сигурността при заплаха от терористичен акт на училището.

Срок: м. януари

Отг.: директор, охрана

**1.1.** Запознаване с плана за повишаване на сигурността при заплаха от терористичен акт на училището.

Срок: един месец след утвърждаванeто на плана

Отг.: директора

**2.** Персонала на училището да осигурява своевременното изпълнение на мероприятията, залегнали в плана за управление при кризи вследствие на терористична дейност.

Срок: постоянен

Отг.: директор

**2.1.** Актуализиране на плана на училището за управление при кризи вследствие на терористична дейност.

Срок: постоянен

Отг.: директор

**3.** Директорът да организира извършване на охранително обследване на сградите на училището, като се обърне основно внимание на състоянието на охраната, наличието на технически средства за охрана и наличието на инструкции и документи, регламентиращи реда и пропускателния режим.

Срок: януари

Отг.: директор

**3.1.** На базата на резултатите и анализите на състоянието на охраната на сградите, директора да организира провеждането на ПС и обсъдят мерки за отстраняване на допуснатите слабости и пропуски.

Срок: януари

Отг.: директора

**4.** Училището да планира средства за подобряване на охраната включително и закупуване на технически средства за видео наблюдение.

Отг.: счетоводител, директор

**5.** Проверка на състоянието на охраната, пожарната и аварийната безопасност на училището. Определяне на допълнителни мерки за сигурност при необходимост.

Срок: постоянен

Отг.: директор

**6.** Организиране на обучение на служителите от училището за разкриване признаци на подготовка на терористична дейност.

Срок: постоянен

Отг.: директор

**7.** Създаване на организация за своевременен достъп до поддържаните от училището регистри на обектите,извършващи дейности по използване или съхранение на общо опасни средства (оръжия, боеприпаси, взривни вещества, силно действащи отровни вещества, опасни вируси и бактерии и източници на йонизиращи лъчения), подлежащи на разрешителен и/или лицензионен режим, както и на лицата с достъп до тях.

Срок: 2 месеца след утвърждаването на плана

Отг.: директор и МОН

**II. ОПЕРАТИВНИ МЕРКИ**

1. Координационният център за противодействие на тероризма в училището планира и организира цялостната оперативна дейност по противодействие на тероризма на територията на училището. В дейността си то взаимодейства с МВР, МО, НРС и НСО

Срок: постоянен

Отг.: директор

**2.** Засилване на контрола върху пропускателния режим

Срок: постоянен

Отг.: директор, охрана

**III. ОХРАНИТЕЛНИ МЕРКИ**

**1.** Предприемане на мерки за подобряване на сигурността и охраната на училището.

**2.** Всеки работник в ОУ „Любен Каравелов ” има право на свободен достъп до своето работно място в рамките на установеното работно време.

**2.1.** С прекратяването на трудовото правоотношение с работника, той придобива статута на външно лице и има право на достъп до ОУ „Любен Каравелов“ при спазване на установения за външни лица пропускателен режим.

**3.** Контролът по спазването на пропускателния режим се осъществява от дежурния учител, охраната и непедагогическия персонал.

**4.** Всички лица, които влизат в сградата на училището, са длъжни при поискване от охраната да удостоверят самоличността си със съответния документ. При отказ да направят това, същите не се допускат в училището.

**4.1.**Всички външни лица са длъжни да изпълняват указанията на охраната и дежурните учители относно спазването на вътрешния ред и ненарушаването дейността на училището.

**4.2.**В училището е въведено дежурство по график, изготвени от съответна временна комисия и утвърдени от директора.

**5.** Работодателят си запазва правото със заповед да утвърди детайлизирани правила за достъп до определени работни помещения.

**6.** Забранява се влизането и паркирането на МПС на територията на ОУ „Любен Каравелов“, гр. Свиленград с изключение на автомобили на служба ПБЗН, Полиция, „КАТ”, „Спешна помощ”.

**7.** За неуредените с този план въпроси се прилагат разпоредбите на действащото трудово законодателство и утвърдените от работодателя вътрешни актове в ОУ „Любен Каравелов“, гр. Свиленград

**Заключителни разпоредби**

**§1.** Настоящият план за противодействие на тероризма влиза в сила на 15.09.2023 г.

**§2.** Екземпляр от плана за противодействие на тероризма е на разположение на работещите в ОУ „Любен Каравелов” в учителската стая на училището, и е качен на сайта на същото.